Самыя маленькія вучні не засталіся ўбаку – выступілі з вершамі. Выпускнікі ўручылі ім падарункі – кнігі “Беларусь – наша Радзіма”. Першы ўрок у Дзень ведаў, прысвечаны Бацькаўшчыне, прайшоў разнастайна. Школьнікі з настаўнікамі адправіліся на экскурсіі па горадзе, у музей. У дзіцячай бібліятэцы вучняў чакалі цікавая лекцыя “Падарожжа да вытокаў. Гістарычны экскурс” з нагоды пяцісотгоддзя кнігадрукавання, медыявандроўка па самых незвычайных бібліятэках свету, віктарына “З гісторыі кнігадруку”, выстава “За старонкамі школьных праграм”.